STATUTUL

Federatiei Nationale a Grupurilor de Actiune Locala din Romania
                Subsemnatii ( Noi ) :

Asociatia …., cu sediul in …. legal reprezentata prin … 
Asociatia …., cu sediul in …. legal reprezentata prin … 

Asociatia …., cu sediul in …. legal reprezentata prin … 

Asociatia …., cu sediul in …. legal reprezentata prin … 
Asociatia …., cu sediul in …. legal reprezentata prin … 

Asociatia …., cu sediul in …. legal reprezentata prin … 

 in calitate de membri fondatori ai Federatiei Nationale a Grupurilor de Actiule Locala din Romania, a cărei înfiinţare a fost decisă prin actul constitutiv semnat de toţi membrii fondatori, am adoptat prezentul statut al Federatiei, care va funcţiona în condiţiile următor descrise: 

                                  CAPITOLUL I - Denumirea, forma juridică, sediul, durata

Art. 1 Denumirea Federatiei

  Denumirea Federatiei este „Federatia Nationala a Grupurilor de Actiune Locala din Romania” ,  denumire ce se va utiliza în toate documentele, publicaţiile, înscrisurile precum şi în corespondenţa ce emană de la Federatie şi care va figura în antet. Forma prescurtata a denumirii este F.N.G.A.L.
Art. 2 Forma de organizare juridica a Federatiei
Federatia Nationala a Grupurilor de Actiune Locala din Romania se va constitui ca persoană juridică română de drept privat, fără scop patrimonial, independentă, apolitică, care desfăşoară activitatea în interes public. Federatia îşi va desfăşura activitatea în conformitate cu legile române şi potrivit prezentului Statut.

Art. 3 Sediul Federaţiei
3.1  Sediul Federaţiei este în __________________________
3.2 Federatia îşi poate schimba sediul pe baza hotărârii Consiliului Director, cu respectarea prevederilor legale. 

3.3 Federatia poate deschide filiale si în alte localităti sau judete din tară sau străinătate; poate stabili legături de colaborare cu organizatii similare sau poate intra în uniuni sau federatii, cu alte institutii si persoane juridice din tară si străinătate, pentru îndeplinirea scopului propus.

Art. 4 Durata de funcţionare a Federaţiei 

4.1 Federatia Nationala a grupurilor de Actiune Locala din Romania se înfiinţează pe termen nedeterminat.

4.2 Durata de funcţionare poate fi modificată în baza Hotărârii Adunării Generale a Asociaţilor.
CAPITOLUL II - Scopul şi obiectivele Federatiei
Art. 5 Scopul Federatiei . il constituie reprezentarea  unitara a  intereselor legitime ale GAL-urilor din Romania in raport cu administratiile de la diferite niveluri , cu organismele guvernamentale centrale sau descentralizate, cu organele de justitie , cu organismele nationale sau europene cu competente in dezvoltarea rurala , cu oricare alte institutii,  entitati asociative, persoane fizice sau juridice care activeaza in domeniul dezvoltarii rurale, in vederea crearii si/sau imbunatatirii cadrului necesar pentru implementarea strategiilor de dezvoltare locala  proprii GAL-urilor componente.
Art..6 Obiectivele  stabilite în vederea realizarii scopului propus sunt urmatoarele:
· promovarea drepturilor si intereselor membrilor sai in toate sferele de activitate

· participarea la elaborarea sau modificarea unor acte normative emise de autoritati locale sau centrale , privitoare la dezvoltarea rurala;

· participarea la elaborarea, actualizarea si implementarea politicilor locale, nationale si europene privitoare la politica (strategia ) agricola;

· sprijinirea cresterii gradului de absorbtie si a eficientei utilizarii fondurilor europene

· ridicarea calificarii profesionale a personalului care activeaza in GAL-urile membre;

· imbunatatirea cunostintelor profesionale ale potentialilor aplicanti la proiectele derulate prin GAL-uri.

Art. 7 Pentru realizarea acestor obiective, Federatia  îsi propune activităti  precum: 
· negocieri cu administratiile  de la diferite niveluri, cu organismele guvernamentale centrale sau descentralizate , cu diverse entitati asociative, institutii sau persoane juridice care activeaza in domeniul dezvoltarii rurale, cu organisme nationale sau europene cu competente in dezvoltarea rurala;
· organizarea de cursuri de  formare profesionala pentru angajatii GAL-urilor membre;
· organizarea de sesiuni de informare pentru organele alese.ale GAL-urilor membre;
· colaborarea cu alte federatii sau organisme similare , din tara sau din strainatate, implicate in dezvoltarea rurala si guvernanta locala;
· facilitarea si organizarea unor contacte intre GAL-urile din tara sau intre acestea si altele din Europa in vederea schimbului de bune practici;
· participarea  activa in  RNDR si ELARD;
· mediatizarea activitatii  GAL-urilor membre

· acordarea de consultanta juridica  membrilor sai 
· organizarea de actiuni de protest la diverse niveluri ori de cate ori este nevoie 
· diseminarea de informatii de interes pentru sfera de activitate a GAL-urilor către toţi membrii federaţiei.
· orice alte activitati legate de atingerea obiectivelor si  scopului Federaţiei.

Art. 8

8.1 Federaţia poate desfăşura orice alte activităţi economice directe, dacă acestea au caracter accesoriu şi sunt în strânsă legătură cu scopul principal al Federaţiei.

8.2 Federaţia poate înfiinţa societăţi comerciale. Dividendele obţinute de către Federaţie din activităţile acestor societăţi comerciale, dacă nu se reinvestesc în aceleaşi societăţi comerciale, se folosesc în mod obligatoriu pentru realizarea scopului Federaţiei.
Art. 9 În condiţiile legii Federaţia va putea stabili şi alte mijloace de natură să conducă la realizarea scopului propus, fără ca aceasta să determine o modificare a statutului.

CAPITOLUL III - Patrimoniul şi resursele patrimoniale

Art. 10 Patrimoniul iniţial este constituit din suma de ……  lei depusă de catre asociaţiile fondatoare, în cote egale.
Art. 11  Resursele patrimoniale ale Federaţiei cuprind:
a) sume provenite din cotizaţiile membrilor, stabilite prin hotărârea Adunării Generale;
b) donaţii, sponsorizări sau legate; 

c) resurse obţinute de la bugetul de stat şi/sau de la bugetele locale;
d) dobânzile şi dividendele rezultate din plasarea sumelor disponibile, în condiţii legale;

e) dividendele societăţilor comerciale înfiinţate de Federaţie;
f) venituri realizate din activităţi economice directe desfăşurate de Federaţie;

g) alte venituri prevăzute de lege sau de prezentul statut;
Art. 12 Contabilitatea este organizată conform dispoziţiilor legale.

CAPITOLUL IV – Membrii; modul de dobândire si pierdere

a calităţii de membru; drepturile si obligaţiile membrilor
Art. 13  Membrii Federatiei
Federatia “…..” are în componenţa să la înfiinţare membrii fondatori, iar ulterior va putea avea şi membri asociati si membri  de onoare 
Art. 14 Modul de dobândire a calităţii de membru
a) Membri fondatori - sunt acele Grupuri de Acţiune Locala care au hotărât constituirea si au participat la înfiinţarea Federaţiei şi care figurează ca atare în actul de constituire a Federaţiei. Aceştia dobândesc calitatea de membru în momentul constituirii Federaţiei.
b) Membri  asociaţi – sunt cei care vor dobândi această calitate în urma acceptării lor în  Federatie, prin hotărâre a Adunării Generale. Cei care doresc să devină membri asociati vor înainta o cerere de primire motivată către Adunarea Generală. Pot deveni membri asociati ai Federatiei doar GAL-uri din Romania, care sprijină moral si/sau material Federatia, care sunt de acord cu statutul, care achita taxa de inscriere in Federatie in suma egala cu suma depusa de catre fiecare membru fondator in vederea constituirii capitalului initial, şi care sunt de acord să se implice constant în munca de realizare a scopului Federaţiei, fără a pretinde o remuneraţie pentru această activitate. 
c) Membri de onoare – sunt cei care dobândesc această calitate la propunerea unuia dintre membrii fondatori, cu acordul Adunării Generale. Calitatea de membru de onoare va fi conferită unei personalităţi, unei organizatii sau unei institutii care şi-a dobândit prestigiul prin activitatea depusă în orice domeniu de interes pentru Federaţie. De asemenea, calitatea de membru de onoare va putea fi conferită unei persoane, organizatii sau institutii care a depus o activitate deosebită sau a ajutat prin mijloace remarcabile dezvoltarea Federaţiei, dar care nu doreşte să se angajeze constant în munca de realizare a scopului Federaţiei.
 15 Modul de pierdere a calităţii de membru : 

 Calitatea de membru se pierde prin:

a. încetarea existentei persoanei juridice membru sau schimbarea asociatilor persoanei juridice membru al Federatiei, astfel incat ea nu mai este un parteneriat public-privat cu statut de GAL in acceptiunea PNDR. 
b. renunţarea la calitatea de membru, adresată în scris preşedintelui Federaţiei; Retragerea din Federatie se poate face numai in urma aprobarii de catre cenzori sau experti independenti a unui raport cu privire la exercitiul financiar. 
c. excludere decisă de Adunarea Generală pentru nerespectarea prezentului statut si/sau a regulamentului interior, pentru situaţii de incompatibilitate a atitudinii sau faptelor publice ale asociatului cu scopurile Federaţiei, sau pentru orice alt motiv de natură a prejudicia interesele morale sau materiale ale Federatiei. Excluderea se face la propunerea a cel puţin 2 membri ai Federaţiei. Membrul care urmează a fi exclus nu are drept de vot în ceea ce priveşte excluderea sa din Federaţie.

Art. 16 Drepturile si obligaţiile membrilor:
16.1 Drepturile si obligaţiile membrilor fondatori

16.1.1 Membrii fondatori au următoarele drepturi : 

a) să ia parte cu drept de vot la şedinţele Adunării Generale, să pună în discuţie si să participe la dezbaterea problemelor care interesează domeniul sau bunul mers al Federaţiei; 
b) să facă propuneri privitor la activitatea Federaţiei si folosirea fondurilor strânse si activitatea organelor de conducere;

c) dreptul de a participa la munca de realizare a scopului Asociaţiei, fără însă a pretinde o remunerare pentru aceasta;

d) dreptul de a participa fără drept de vot la şedinţele Consiliului Director; 

e) să se retragă din Federaţie.

f) să aleagă  organele de conducere ale Federaţiei;

g) să fie aleşi în organele de conducere ale Federaţiei; 

h) să propună acordarea calităţii de membru onorific unei/unor persoane, în condiţiile prezentului statut;
i) sa nominalizeze persoanele din afara Federatiei propuse pentru funcţia de Director Executiv;
16.1.2 Membrii fondatori au următoarele obligaţii: 

a) să respecte statutul, regulamentul interior, hotărârile organelor de conducere ale Federaţiei si să dea tot sprijinul pentru îndeplinirea obiectivelor Asociaţiei;

b) să participe la adunările generale si/sau la şedinţele Consiliului Director, după caz;

c) să sprijine material si moral Asociaţia; 

d) să participe la munca de realizare a scopului Federaţiei, fără însă a pretinde o remunerare pentru aceasta;

e) să achite cotizaţia stabilită de Adunarea Generală;

f) să nu aducă prejudicii de ordin moral si material Federaţiei;
g) să nu manifeste în public nici o atitudine şi să nu desfăşoare nici o activitate de natură a fi incompatibilă cu scopurile Federaţiei.

16.2 Drepturile si obligaţiile membrilor asociaţi

Membrii asociaţi au aceleaşi drepturi si obligaţii ca si membrii fondatori, cu excepţia drepturilor prevăzute la art. 16.1.1 lit. h) si i),  si cu următoarea limitare a dreptului prevăzut la art. 16.1.1 lit. f): Pentru primul mandat, dreptul de a alege Preşedintele si Consiliul Director al Federaţiei aparţine membrilor fondatori.
16.3 Drepturile si obligaţiile membrilor de onoare:
16.3.1 Membrii de onoare ai Federaţiei nu au drept de participare la şedinţele organelor Federaţiei, afară numai dacă sunt invitaţi la aceste şedinţe, caz în care nu au drept de vot.  

16.3.2 Membrii de onoare ai Federaţiei au dreptul de a prezenta în public această calitate. 

16.3.4 Membrii de onoare ai Federaţiei au  obligaţia să nu manifeste în public nici o atitudine şi să nu desfăşoare nici o activitate de natură a fi incompatibilă cu scopurile Federaţiei.
Art. 17 Răspunderi 

Membrii Federaţiei nu răspund personal pentru actele sau faptele acesteia. Federaţia singură răspunde cu patrimoniul propriu pentru prejudiciile produse terţilor prin actele sau faptele sale.

CAPITOLUL V  -  Modul de organizare

Art. 18 Organele Federaţiei  sunt următoarele:

a) Adunarea Generală 

b) Consiliul Director 
c) Comitetul Consultativ

d) Cenzorul /Comisia de cenzori
Art. 19 Adunarea Generală 
19.1 Adunarea Generală este organul de conducere al Federaţiei. 

19.2 Adunarea Generală este alcătuită din reprezentanţii tuturor membrilor Federaţiei – cate unul pentru fiecare GAL membru -, mai puţin cei onorifici. 
GAL-urile membre vor fi reprezentate legal de o singura persoana in organismele alese ale Federatiei. Deşi de regula reprezentantul legal este preşedintele GAL-ului, membrii au posibilitatea de a desemna alte persoane ca reprezentanti in organele alese ale Federaţiei. Se accepta ca persoana care reprezinta un GAL in Adunarea Generala sa fie alta decât persoana/persoanele care reprezintă acelasi GAL in Comitetul Director sau in Consiliul Consultativ. Este de preferat ca persoana/persoanele respective sa fie desemnate pentru o perioada mai lunga.
19.3 Adunarea Generală are următoarele atribuţii : 

·  stabilirea strategiei şi a obiectivelor generale ale Federaţiei; 

·  stabilirea programului de activitati si actiuni
·  modificarea Actului Constitutiv şi a Statutului;

·  înfiinţarea de filiale;

·  dizolvarea şi lichidarea Federaţiei, precum şi stabilirea destinaţiei bunurilor rămase după lichidare;

·  stabilirea cotizatiei 
· stabilirea indemnizatiei de sedinta pentru membrii Consiliului Director 

· stabilirea indemnizatiei de sedinta pentru membrii Comitetului Consultativ

· aprobarea bugetului de venituri şi cheltuieli şi a bilanţului contabil;
· alegerea si revocarea Presedintelui Federatiei;

·  alegerea şi revocarea membrilor Consiliului Director; 
·  alegerea şi revocarea membrilor Comitetului Consultativ;
·  alegerea şi revocarea Cenzorului sau, după caz, a membrilor comisiei de cenzori;

·  dezbaterea raportului de activitate al Consiliului Director; 

·  primirea si excluderea membrilor Federatiei;

·  decide asupra acordării calitătii de membru onorific unei/unor persoane, organizatii sau institutii  in conditiile prezentului statut;

· orice alte atributii prevăzute de lege sau de prezentul statut.
19.4.  Adunarea Generală se întruneste în sesiuni ordinare si extraordinare, după cum urmează:
a) în sesiune ordinară, anual;

b) în sesiune extraordinară, ori de câte ori trebuie rezolvate probleme importante de competenţa Adunării Generale si care nu suferă amânare.

19.5 Adunarea Generală are drept de control permanent asupra Consiliului Director, a Comitetului Consultativ  şi a Cenzorului.
19.6 Convocarea Adunării Generale în sesiune ordinară se face de către Consiliul Director, în scris, prin mijloace clasice (scrisoare, fax) sau electronice (e-mail), cu cel puţin 15 zile înainte de data desfăşurării adunării.
În convocare se vor preciza ziua, ora si locul unde se desfăşoară şedinţa Adunării Generale, precum si ordinea de zi.

Convocarea se va transmite tuturor membrilor Federaţiei, mai puţin membrilor onorifici.
19.7  Convocarea Adunării Generale în sesiune extraordinara se face la iniţiativa Consiliului Director, a Preşedintelui, sau la propunerea unei treimi din membrii Federaţiei, ori de câte ori este necesar. In cazul in care, desi i s-a solicitat in conditiile mai sus aratate, Consiliul Director refuza convocarea Adunarii Generale, Adunarea Generala se va putea intruni in sedinta extraordinara in baza convocarii realizate de catre Presedinte, sau de catre grupul de membri care a solicitat intrunirea, iar Consiliul Director poate fi demis pentru nerespectarea prevederilor prezentului Statut.
19.8 Adunarea Generală a Federatiei poate delibera legal şi fără convocare, în prezenţa unanimităţii membrilor cu drept de vot.  

19.9 Adunarea Generală este legal constituită în prezenţa majorităţii membrilor săi şi ia decizii cu majoritatea celor prezenţi, cu excepţia modificării Statutului, si a demiterii Consiliului Director in conditiile aratate la art. 19.7, cazuri în care se cere o majoritate de cel puţin 2/3 din numărul total al membrilor cu drept de vot. 
19.10  Fiecare membru are dreptul la un singur vot. În caz de egalitate, Preşedintele decide.

19.11 Dezbaterile si hotărârile adoptate se consemnează într-un registru special de către un secretar desemnat de Consiliul Director.

19.12 Preşedinţia Adunării Generale aparţine preşedintelui Federaţiei sau, în lipsa acestuia, vicepreşedintelui.
19.13  La sedintele Adunarii Generale va participa – cu dreptul de a lua cuvantul dar fara drept de vot - si Directorul Executiv.
19.14 La şedinţele Adunării Generale pot participa si persoane care nu sunt membri ai Federaţiei, dacă au fost invitate, dar fără drept de vot.

19.15 Hotărârile luate de Adunarea Generală, în limitele legii, ale Actului Constitutiv şi/sau ale Statutului sunt obligatorii chiar şi pentru asociaţii care nu au luat parte la Adunarea Generală sau au votat împotrivă.

19.16 Hotărârile Adunării Generale, contrare legii, Actului Constitutiv sau dispoziţiilor cuprinse în Statut, pot fi atacate în justiţie de către oricare dintre asociaţii care nu au luat parte la Adunarea Generală sau care au votat împotriva şi au cerut să se insereze aceasta în procesul-verbal de şedinţă, în termen de 15 zile de la data când au luat cunoştinţă despre hotărâre sau de la data când a avut loc şedinţa, după caz.
Art. 20 Consiliul Director
20.1 Consiliul Director asigură punerea în executare a hotărârilor Adunării Generale.
20.2 Consiliul Director exercită conducerea Federaţiei în perioada dintre sesiunile Adunării Generale si hotărăşte în toate problemele ce intră în competenta sa.

20.3 Consiliul Director este răspunzător pentru întreaga activitate în faţa Adunării Generale.

20.4 Fiecare membru al Consiliului Director este individual responsabil pentru actele si faptele sale în cazul încălcării legislaţiei sau dispoziţiilor primite.

20.5 Consiliul Director este alcătuit din  5 persoane, după cum urmeaza:

Presedinte: presedintele Federatiei ales de catre Adunarea Generala dintre reprezentantii membrilor Federatiei face parte obligatoriu din Consiliul Director 

3 membri aleşi de către Adunarea Generala dintre reprezentanţii membrilor Federaţiei, cu conditia ca unul dintre ei sa fie membru al Comitetului Consultativ.  Dintre acestia, unul va fi desemnat ca vicepresedinte al Federatiei, si va tine locul Presedintelui ori de cate ori  - din motive intemeiate – presedintele nu va fi disponibil, iar altul va fi desemnat ca secretar al Consiliului Director .
Director executiv, o persoana care poate fi si din afara Federatiei, desemnata de către Adunarea Generala la propunerea membrilor fondatori ai Federatiei, si care isi va desfasura activitatea in baza unui contract de management, fiind remunerat pentru prestatia sa. Directorul executiv va prezida şedinţele Consiliului Director;
Membrii Consiliului Director primesc o indemnizatie de sedinta, si au dreptul la decontarea tuturor cheltuielilor ocazionate de indeplinirea mandatului primit. Pentru sedintele Consiliului Director care se desfasoara altfel decat prin videoconferinta sau teleconferinta, ei vor primi si diurna pentru zilele in care s-au aflat in deplasare in vederea participarii la sedinte. 

20.6 Primul Consiliu Director este desemnat de către membrii fondatori prin insasi actul de constituire, pentru un mandat de 3 ani. 
20.7 În caz de vacantă, Consiliul Director procedează imediat la înlocuirea cu membri interimari, cu avizul Comitetului Consultativ. Înlocuirea definitivă este decisă în proxima Adunare Generală ordinară.

20.8  Nu poate fi membru al Consiliului Director, iar dacă era, pierde această calitate orice persoană care ocupă o funcţie de conducere în cadrul unei instituţii publice, dacă Federaţia are ca scop sprijinirea activităţii acelei instituţii publice. 

20.9 În exercitarea competenţelor sale, Consiliul Director:
· prezintă Adunării Generale raportul de activitate pe perioada anterioară, executarea bugetului de venituri şi cheltuieli, bilanţul contabil, proiectul bugetului de venituri şi cheltuieli şi proiectul programelor Federaţiei;

· încheie acte juridice în numele şi pe seama Federaţiei;

· aprobă organigrama şi politica de personal ale Federaţiei; 
· hotărăşte asupra angajării şi desfacerii contractului de muncă ale personalului salarizat, negociază şi stabileşte salariile. De asemenea, decide în privinţa personalului angajat pe bază de convenţie civilă;

· stabilirea remuneraţiei lunare a Directorului Executiv

· decide schimbarea sediului Federaţiei;
· îndeplineşte orice alte atribuţii prevăzute in Statut sau stabilite de Adunarea Generală. 
20.10 Consiliul Director se întruneşte trimestrial, la convocarea Directorului Executiv, precum si de fiecare dată când interesul o necesită, la solicitarea adresată acestuia de către Preşedinte sau de către cel puţin 1/3 din membrii Consiliului Director.

20.11 Şedinţele Consiliului Director sunt legal constituite în prezenta a 2/3 din numărul membrilor săi. Şedinţele se pot desfăşura si prin videoconferinţa sau teleconferinţa.

20.12  Hotărârile Consiliului se iau cu o majoritate calificata din totalul membrilor săi. 

20.13 Toate hotărârile Consiliului Director sunt consemnate într-un registru si sunt semnate de preşedinte si de secretarul de şedinţă.

20.14 La şedinţele Consiliului Director pot participa, dar fără drept de vot, reprezentanţii celorlalţi membrii fondatori, ai membrilor asociaţi si cenzorul/cenzorii.  Membrii de onoare si persoanele care nu sunt membri ai Federaţiei pot participa la  şedinţele Consiliului Director dacă au fost invitate, dar fără drept de vot.
20.15  Directorul Executiv are următoarele atribuţii:

· convoacă membrii Consiliului Director la întruniri, precizând ordinea de zi;

· prezidează şedinţele Consiliul Director; 

· se ocupă de activităţile curente ale Federaţiei între şedinţele Consiliului Director;

· alte atributii delegate de catre Presedintele Federatiei, de catre Consiliul Director sau de catre Adunarea Generala, precum si atributiile precizate in contractul de management in baza caruia a fost numit in functie;

20.16  Preşedintele  Federaţiei  are următoarele atribuţii:

· prezidează şedinţele Adunării Generale;

· face parte din Consiliul Director
· reprezintă Federaţia în justiţie; 

· reprezintă Federaţia  în relaţiile cu terţii;
· încheie acte juridice în numele si pe seama Federaţiei;
In caz de paritate de voturi, votul sau este hotărâtor, atât in şedinţele Adunării Generale cat si in şedinţele Consiliului Director.
20.17 Preşedintele poate împuternici pe Directorul Executiv pentru a reprezenta Federaţia in justiţie, in  relaţiile cu terţii si/sau pentru a încheia acte juridice in numele si pe seama Federaţiei. 
20.18 Pentru ca alte persoane decât Directorul Executiv sa poată reprezenta Federaţia in justiţie, in  relaţiile cu terţii si/sau pentru a încheia acte juridice in numele si pe seama Federaţiei este nevoie de hotărârea Consiliului Director, luata in condiţiile legii si ale prezentului Statut. Pot primi o astfel de împuternicire atât persoane care reprezintă membrii Federaţiei, cat si persoane care sunt străine de Federaţie.
Art. 21 Comitetul Consultativ
21.1 Comitetul Consultativ este organismul cu responsabilitati privind  politica de actiune a Federatiei. 
21.2 Comitetul Consultativ va fi alcătuit din  reprezentanţi ai membrilor Federaţiei, cate unul pentru fiecare regiune de dezvoltare. Astfel, Comitetul Consultativ va fi format din cel mult 7 persoane, in funcţie de apartenenţa GAL-urilor membre la regiunile de dezvoltare din România.

21.3 Componenta nominala a Comitetului Consultativ se stabileşte de către Adunarea Generala. 
21.4  Comitetul Consultativ va desemna dintre membrii săi un preşedinte si un secretar

21.5 Comitetul Consultativ va desemna unul  dintre membrii sai pentru a face parte din Consiliul Director.

21.6 Comitetul Consultativ se întruneşte semestrial in şedinţa ordinara, si in şedinţa extraordinara ori de cate ori este nevoie.

21.7 Atribuţiile  Comitetului Consultativ sunt :

-avizeza propunerile de modificare a statutului Federatiei
-avizeaza   (face propuneri ) pentru modificarea structurii organizatorice  a Federatiei
- elaboreaza si modifica ROF  al Federatiei
-avizeaza (face propuneri) pentru initierea demersurilor de elaborare, modificare, abrogare a unor acte normative privitoare la dezvoltarea rurala;

-avizeaza initierea actiunilor de protest

-face propuneri pentru  imbunatatirea politicilor nationale  privind dezvoltarea mediului rural

- face propuneri privind elaborarea unor studii la nivel national , eventual in colaborare cu alte institutii  interesate , asupra  problematicii satului romanesc in general sau pe domenii specifice
- orice alte atributii delegate de catre Adunarea Generala.
Art. 22  Cenzorul

22.1 Cenzorul asigură controlul financiar al Federaţiei si poate participa la şedinţele Consiliului Director, fără drept de vot. 

22.2  Cenzorul are următoarele atribuţii:

a) verifică modul în care este administrat patrimoniul Federaţiei;

b) întocmeşte rapoarte si le prezintă Adunării Generale;
c) îndeplineşte orice alte atribuţii stabilite de Adunarea Generală sau de prezentul Statut
22.3 Până la numirea unui cenzor, oricare dintre reprezentanţii membrilor Federaţiei in Adunarea Generala, care nu este membru al Consiliului Director poate exercita dreptul de control.
22.4 Dacă numărul asociaţilor este mai mare de 15, Adunarea Generală va hotăra numirea  unui cenzor. Acesta poate fi o persoană din afara Federaţiei. 

22.5 Dacă numărul asociaţilor depăşeşte 100 de membri, controlul financiar intern se va exercita de către o comisie de cenzori, compusa din trei membri, si numita prin hotărârea Adunării Generale a Federaţiei.  Din comisia de cenzori trebuie să facă parte cel puţin un membru al Federaţiei si un contabil autorizat sau un expert contabil.

22.6 Regulile generale de organizare si funcţionare a comisiei de cenzori se aproba de Adunarea Generala. Comisia de cenzori isi poate elabora un regulament intern de funcţionare.

Art. 23 Personalul  angajat
Pentru buna funcţionare a Federaţiei se va putea angaja personal salarizat şi personal angajat pe bază de convenţie civilă, inclusiv din rândul membrilor Federaţiei,  în condiţiile legii şi ale prezentului statut. 
CAPITOLUL VI -  Destinaţia bunurilor în cazul dizolvării Federaţiei
Art. 24 Destinatia bunurilor in cazul dizolkvarii Federatiei
24.1 Dizolvarea si lichidarea Federaţiei se pot face în situaţiile si cu îndeplinirea procedurilor  prevăzute de lege. Bunurile rămase în urma lichidării Federaţiei pot fi transmise către persoane juridice de drept privat sau public cu scop asemănător, desemnate prin decizia Adunării Generale a Asociaţiei.

 24.2  In cazul dizolvării Federaţiilor, daca nu se prevede altfel in lege sau in statut, bunurile ramase in urma lichidarii se transmit, in cote egale, catre asociaţiile constituente.. 

CAPITOLUL VII - Dispoziţii finale

Art. 25 Prezentul statut are este valabil pe toata durata de funcţionare a Federatiei, modificarea acestuia urmând a se face numai în formă scrisă si cu respectarea prezentului statut si a reglementărilor legale. Modificările aduse prezentului statut necesită o majoritate de 2/3 din voturile Adunării Generale.

Art. 26 Prevederile prezentului statut se completează cu celelalte dispoziţii legale în vigoare si cu dispoziţiile regulamentelor de funcţionare ale Federaţiei.

Redactat în …. exemplare, cu câte …. pagini fiecare, din care s-au eliberat părţilor  ……. exemplare originale, astăzi  …….. , data atestării / autentificarii.
